Savonlinnan Pallokerho

O Savonlinnan Pallokerho ou SaPKo é un equipo de hóckey sobre xeo da localidade de Savonlinna (Finlandia). O club foi fundado en 1929 e dende a tempada 2006-07 ata a 2021-22 competiu na segunda categoría do hóckey sobre xeo finés, a Mestis, ata que se declarou en bancarrota logo de finalizar a tempada. Xogaba os seus partidos como local no Talvisalon Gigantti-areena, un pavillón con capacidade para 2 833 espectadores.

 Historia 
En 1929 fundouse o club deportivo Savonlinnan Pallokerho. Inicialmente estaba formado por dúas seccións: fútbol e bandy, mais dende os anos '60 o hóckey sobre xeo converteuse no principal deporte.

Nos anos sesenta, o SaPKo xogou durante catro tempadas na máxima categoría do hóckey sobre xeo finés, a SM-sarja, mais en 1971 descendeu á Suomi-sarja. En 1974 creouse a nova Primeira División e o SaPKo foi un dos equipos que participou na tempada inaugural. O SaPKo asentouse como equipo da I-divisioona excepto por algunha visita pola Segunda División. En 1968 o equipo conseguiu chegar ata a final da Suomen Cup, mais caeu fronte ao Koo-Vee por 10-2.

O seguinte grande éxito do club chegou na tempada 1994-95, cando realizou unha gran tempada regular con equipos como o capitán da selección canadense Brian Tutt e conseguiu disputar a promoción de ascenso á máxima categoría, a SM-liiga. Xogou o play-off de ascenso fronte ao Ilves de Tampere, mais non puido acadar o ascenso. Logo deste éxito comezou unha caída que culminou co descenso á Suomi-sarja. A finais da tempada 2005-06, o SaPKo conseguiu finalmente a promoción á segunda categoría, a Mestis.

Durante anos o club loitou coas dificultades financeiras, que durante a tempada 2021-22 tentáronse solventar con medidas como a venda de bufandas a 50 euros ou cunha subvención de 50 000 euros da propia cidade de Savonlinna, que por motivos xudiciais nunca chegou ao club. O 21 de xuño de 2022, logo da xunta xeral da entidade, revelouse que esta tiña unha débeda total algo inferior aos 230 000 euros e tomouse a decisión de declarar o equipo en bancarrota. Finalmente, o 22 de xuño a directiva de Savonlinnan Pallokerho Oy fixo oficial que o equipo se declaraba en bancarrota ao considerar que as súas operacións non eran viables a causa dos recursos financeiros insuficientes. Tamén se sinalou que probablemente o equipo representativo comezaría nos niveis inferiores nalgún momento.

 Xogadores 
 Números retirados 
 Números retirados de SaPKo NºXogador 2  Paavo Tirkkonen  3  Jyrki Turunen 5  Ahti Ruohoaho 10  Raimo Turkulainen 22  Pekka Tirkkonen 35  Jarmo Myllys

 Xogadores destacados 
  Timo Ahmaoja
  Marko Ahosilta
  Hannu Aravirta
  Antti Bruun 
  Matt Coté
  Aleksandr Fatkullin
  Arto Heiskanen
  Raimo Hirvonen
  Erkki Huttunen
  Jari Hämäläinen
  Timo Iljina
  Jan-Mikael Järvinen
  Vesa Karjalainen
  Toni Koivunen
  Kalle Konsti   Tero Koponen
  Jari Korpisalo
  Gennadi Kurdin
  Jukka-Pekka Laamanen
  Joni Lindlöf
  Tuomo Litmanen
  Tuomas Lohtander 
  Steve MacDonald 
  Vladimír Machulda 
  Danny Malone
  Petri Matikainen
  Randy Maxwell  
  Juho Mielonen
  Antti Nyrhinen
  Hannu Oksanen   Jussi Pekkala
  Jukka Piirinen
  Jesper Piitulainen
  Jussi Piuhola
  Joonas Rask
  Seppo Repo
  Ari Saarinen
  Ari Tamminen
  Jarno Tiilikainen
  Antti Tirkkonen
  Pekka Tirkkonen
  Viktor Tjumenev 
  Tommi Turunen
  Pasi Varhevaara
  Tuomas Vänttinen

 Xogadores na NHL 
 Jarkko Immonen
 Jari Kaarela
 Ville Leino
 Jarmo Myllys
 Tuukka Rask
 Iiro Tarkki
 Brian Tutt

 Notas 

 Véxase tamén 

 Ligazóns externas 
 Sitio web oficial 

Categoría:Equipos de hóckey sobre xeo de Finlandia